บาทเปิด 34.45/47 ยังอ่อนค่าต่อเนื่อง
เงินบาทเปิด 34.45/47 ยังอ่อนค่าต่อเนื่อง มีลุ้นแตะ 34.50
21 ก.ค. 2558

เงินบาทเปิด 34.45/47 ยังอ่อนค่าต่อเนื่อง มีลุ้นแตะ 34.50
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 34.45/47 บาท/ดอลลาร์ อ่อนค่าอีกเล็กน้อยจากช่วงเย็นวานนี้ที่ปิดตลาดที่ระดับ 34.42 บาท/ดอลลาร์
เงินบาทวันนี้ยังมีโอกาสอ่อนค่าได้ต่อ หลังจากที่ประธานเฟด สาขาเซนต์หลุยส์ ออกมาให้สัมภาษณ์ล่าสุดว่า มีความเป็นไปได้อย่างมากที่เฟดจะปรับขึ้นอัตราดอกเบี้ยในการประชุมเดือนก.ย.นี้ จึงทำให้ดอลลาร์แข็งค่าขึ้นเมื่อเทียบกับสกุลเงินอื่นๆ 
"บาทมีโอกาสอ่อนค่าได้อีก ให้แนวต้านสำคัญไว้ที่ 34.50 บาท/ดอลลาร์ เพราะประธานเฟด สาขาเซนต์หลุยส์ บอกว่ามีโอกาส 50% ที่เฟดจะขึ้นดอกเบี้ยในเดือน ก.ย.นี้ ดังนั้นต้องติดตามว่าหากวันนี้บาทไปแตะที่ระดับ 34.50 บาท/ดอลลาร์แล้ว ธปท.จะทำอย่างไร เพราะเมื่อวานนี้บาทก็วิ่งเยอะมาก" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 34.41-34.50 บาท/ดอลลาร์